Forssan rukoushuone
Forssan rukoushuone.

Uhataan häätää.

  Kuhalan rukoushuoneen korjaustyöt aloitettiin viime viikolla. Näiden korjausten tarkoituksena on saattaa main. rukoushuone sellaiseen kuntoon, että siellä voidaan pitää täydellisiä jumalanpalveluksia siihen asti kuin Forssan uuden seurakunnan kirkko valmistuu.

Viime lauantaina toi virallinen haastemies ja poliisi maanvilj. K. Tölöltä, jonka maalla rukoushuone sijaitsee, tiedon että tällainen korjaustyö on turhaa, sillä kahden vuoden kuluttua, kun vuokra-aika kuluu umpeen, tulee hän vaatimaan main. rakennuksen muutettavaksi pois hänen maaltaan, ellei rukoushuoneyhdistys lahjoita sitä Forssan seurakunnalle. Rakennustöitä ei kuitenkaan keskeytetä, vaikka tällaisia uhkauksia on jo ennenkin saatu kuulla, kirj. meille Forssasta.

</div>

Lähde
Aamulehti 14.1.1913 s. 4.

Aamulehti
Anonyymi
Kristinusko
1913